《北游诗十八首 其九 七月廿四述思》
明代·张元凯

凉风吹原隰，澹澹黄云生。值此流离时，难禁陟岵情。

长恸高堂流，言荐溪水蘋。未始暌诸梦，常若见于羹。

更念倚门者，蓬首雪盈盈。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。